**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTUI, PLANUOJAMAM ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS 2 veiklos sritĮ**

**„Laisvalaikio ir turizmo veiklų skatinimas saugomose teritorijose“, IR LĖŠŲ SKYRIMO**

2019 m. birželio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr.3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, ir atsižvelgdama į Vietos projektų finansavimo sąlygų aprašą, patvirtintą Plungės rajono savivaldybės Vietos veiklos grupės valdybos 2019 m. balandžio 18 d. posėdžio protokolu Nr. 3, Plungės rajono savivaldybės taryba n u s p r e n d ž i a:

1. Pritarti asociacijos „Gondingos bičiuliai“ paraiškos teikimui finansinę paramą gauti projektui „Gandingos ir Varkalių piliakalnių bei jų prieigų pritaikymas laisvalaikio ir turizmo reikmėms“, planuojamam įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Kaimo tradicijų puoselėjimas, mokomųjų, švietėjiškų veiklų rėmimas“, kodas Nr. LEADER-19.2- SAVA-4 2, veiklos sritį „Laisvalaikio ir turizmo veiklų skatinimas saugomose teritorijose“, kodas Nr. LEADER19.2.-SAVA-4.2.

2. Dalyvauti partnerio teisėmis, įgyvendinant projektą, ir užtikrinti ne mažiau kaip 20 procentų visų tinkamų finansuoti projekto išlaidų padengimą Savivaldybės lėšomis.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su projekto teikimu bei įgyvendinimu susijusius dokumentus.

Savivaldybės meras

SUDERINTA:

Administracijos direktorius  Kalbos tvarkytojas Finansų ir biudžeto skyriaus vedėja

Mindaugas Kaunas Algirdas Eidukaitis Daiva Mažeikienė

Juridinio ir personalo administravimo skyriaus

vedėjas

...................................................................

V. Tumas

Sprendimą rengėStrateginio planavimo ir investicijų skyriaus vedėja

Žaneta Piepalienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI, PLANUOJAMAM ĮGYVENDINTI PAGAL PLUNGĖS RAJONO SAVIVALDYBĖS VIETOS VEIKLOS GRUPĖS 2014 – 2020 METŲ VIETOS PLĖTROS STRATEGIJOS 2 VEIKLOS SRITĮ**

**„LAISVALAIKIO IR TURIZMO VEIKLŲ SKATINIMAS SAUGOMOSE TERITORIJOSE“, IR LĖŠŲ SKYRIMO**

2019 m. birželio 11 d.

Plungė

**1. Parengto teisės akto projekto tikslai -** gauti Plungės rajono savivaldybės tarybos pritarimą asociacijos „Gondingos bičiuliai“ paraiškos teikimui finansinę paramą gauti projektui „Gandingos ir Varkalių piliakalnių bei jų prieigų pritaikymas laisvalaikio ir turizmo reikmėms“, planuojamam įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Kaimo tradicijų puoselėjimas, mokomųjų, švietėjiškų veiklų rėmimas“, kodas Nr. LEADER-19.2- SAVA-4 2, veiklos sritį „Laisvalaikio ir turizmo veiklų skatinimas saugomose teritorijose“, kodas Nr. LEADER19.2.-SAVA-4.2.

Dalyvauti partnerio teisėmis, įgyvendinant projektą, ir užtikrinti ne mažiau kaip 20 procentų visų tinkamų finansuoti projekto išlaidų padengimą Savivaldybės lėšomis.

**2.** **Teisės akto projekto esmė, rengimo priežastys ir motyvai.**

Pagal paskelbtą Plungės rajono savivaldybės Vietos veiklos grupės 2014-2020 metų vietos plėtros strategijos kvietimą teikti vietos projektus Nr. 16 asociacija „Gondingos bičiuliai“ planuoja tvarkyti Gandingos ir Varkalių piliakalnius ir įdarbinti ne mažiau kaip 1 darbuotoją.

**3. Lėšų poreikis (jeigu teisės aktui įgyvendinti reikalingos lėšos).**

Projekto preliminari vertė ir lėšų poreikis iš Savivaldybės biudžeto pateikiamas pridedamoje lentelėje. Plungės rajono savivaldybės Vietos veiklos grupės 2014-2020 metų vietos plėtros strategijos priemonės kvietimui teikti vietos projektus Nr. 16 skiriama suma – 50 000,00 Eur iš EŽŪFKP ir Lietuvos Respublikos valstybės biudžeto lėšų.

Paramos vietos projektui įgyvendinti lyginamoji dalis - 80 proc.

Atsižvelgiant į maksimalų paramos dydį ir paramos intensyvumą, planuojamas preliminarus projekto biudžetas:

|  |  |  |  |  |
| --- | --- | --- | --- | --- |
| **Eil.**  **Nr.** | **Planuojamas projektas** | **Pareiškėjas** | **Projekto partneris** | **Preliminarus projekto biudžetas** |
| 1. | „Gandingos ir Varkalių piliakalnių bei jų prieigų pritaikymas laisvalaikio ir turizmo reikmėms“ | Asociacija „Gondingos bičiuliai“ | Plungės rajono savivaldybės administracija | Projekto vertė - 62 500,00 Eur;  Prašoma paramos suma - 50 000,00 Eur;  Savivaldybės prisidėjimas - 12 500 Eur. |

Atsižvelgiant į Pareiškėjo asociacijos „Gondingos bičiuliai“ 2019-06-10 prašymo 1-7 punktus, Savivaldybės prisidėjimas gali didėti dėl:

1. asociacijos planuojamo inicijuoti miškotvarkos projekto rengimo išlaidų (vėlesniu projekto įgyvendinimo etapu);
2. prašymo dalyvauti išlaikant 3 metus darbo vietą kraštovaizdžiui tvarkyti.

Vietos projektų finansavimo sąlygų aprašo, patvirtinto Plungės rajono savivaldybės vietos veiklos grupės valdybos 2019 m. balandžio 18 d. posėdžio protokolu Nr. 3, 4.3.2.2. punkte nurodoma „iki projekto įgyvendinimo pabaigos sukurti numatytas naujas darbo vietas, susijusias su projekto veikla, kuriai prašoma paramos, ir išlaikyti jas iki projekto kontrolės laikotarpio pabaigos, vadovaujantis Lietuvos Respublikos ūkio ministro 2017 m. lapkričio 9 d. įsakymu Nr. 3D-718 redakcija „Dėl projektų, įgyvendinamų pagal Lietuvos kaimo plėtros 2014-2020 metų programos priemonę, rodiklio „Naujos darbo vietos sukūrimas ir išlaikymas“ pasiekimo vertinimo metodikos patvirtinimo“.

**4. Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas įgyvendinti asociacijos „Gondingos bičiuliai“ projektą „Gandingos ir Varkalių piliakalnių bei jų prieigų pritaikymas laisvalaikio ir turizmo reikmėms“.

**5. Kita svarbi informacija.**

Asociacijos „Gondingos bičiuliai“ 2019 m. birželio 10 d. prašymas.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | - |
| *Finansams* | *-* | - |
| *Socialinei aplinkai* | Sudarytos sąlygos kokybiškesniam kaimo gyventojų užimtumui | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | Patrauklesnė laisvalaikiui ir turizmui aplinka | - |
| *Administracinei naštai* |  | - |
| *Regiono plėtrai* | - | - |
| *Kitoms sritims, asmenims ar jų grupėms* | Prisidedama prie saugomos teritorijos atnaujinimo | - |

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Skyriaus vedėja \_\_\_\_\_\_\_\_\_ Žaneta Piepalienė